Document ID: 31996D0653

KOMISJONI OTSUS 96/653/EÜ,
11. november 1996,
millega liikmesriikidel lubatakse kiita ajutiselt heaks nõukogu direktiivide 66/404/EMÜ ja 71/161/EMÜ nõuetele mittevastava metsapaljundusmaterjali turustamine
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuni 1966. aasta direktiivi 66/404/EMÜ metsapaljundusmaterjali turustamise kohta,1 viimati muudetud Austria, Soome ja Rootsi ühinemisaktiga, eriti selle artiklit 15,
võttes arvesse nõukogu 30. märtsi 1971. aasta direktiivi 71/161/EMÜ ühenduses turustatava metsapaljundusmaterjali väliste kvaliteedistandardite kohta,2 viimati muudetud Austria, Soome ja Rootsi ühinemisaktiga, eriti selle artiklit 15,
võttes arvesse teatavate liikmesriikide esitatud taotlusi
ning arvestades, et:
lisas sätestatud liiki metsapaljundusmaterjali toodetakse praegu kõikides liikmesriikides ebapiisavalt ja seepärast ei ole võimalik hankida direktiivide 66/404/EMÜ ja 71/161/EMÜ sätetele vastavat paljundusmaterjali;
kolmandad riigid ei ole suutelised tarnima piisavas koguses asjaomast liiki metsapaljundusmaterjali, mis annaks samad garantiid kui ühenduse metsapaljundusmaterjal ja vastaks eespool nimetatud direktiivide sätetele;
seepärast tuleks liikmesriikidel lubada kiita piiratud ajavahemikuks heaks leebematele nõuetele vastava asjaomast liiki metsapaljundusmaterjali turustamine, et katta direktiivide 66/404/EMÜ ja 71/161/EMÜ nõuetele vastava paljundusmaterjali puudujääk;
geneetilistel põhjustel tuleb paljundusmaterjali koguda asjaomaste liikide looduslikest päritolukohtadest ja materjali omaduste tagamiseks tuleks esitada võimalikult ranged garantiid;
lisaks sellele tuleks paljundusmaterjali turustada üksnes juhul, kui sellele on lisatud dokument, kuhu on märgitud teatavad kõnealust paljundusmaterjali käsitlevad üksikasjad;
lisaks tuleks kõikidel liikmesriikidel lubada kiita oma territooriumil heaks selliste seemnete ja taimede turustamine, mis vastavad päritolu osas direktiivis 66/404/EMÜ sätestatud nõuetest leebematele nõuetele, või sellise seemne turustamine, mis vastab eripuhtuse osas direktiivis 71/161/EMÜ sätestatud nõuetest leebematele nõuetele, kui sellise materjali turustamine on teistes liikmesriikides käesoleva otsuse alusel lubatud;
käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Liikmesriikidel lubatakse kiita käesoleva otsuse I lisas sätestatud tingimustel oma territooriumil heaks sellise seemne turustamine, mis ei vasta direktiivis 66/404/EMÜ sätestatud päritolu käsitlevatele nõuetele, tingimusel et seemne päritolukoha ja selle kogumiskõrguse kohta esitatakse artiklis 2 kindlaksmääratud tõend.
2. Liikmesriikidel lubatakse kiita oma territooriumil heaks eespool nimetatud seemnest ühenduses kasvatatud taimede turustamine.
Artikkel 2
1. Artikli 1 lõikes 1 ja artiklis 4 osutatud tõendit käsitatakse esitatuna, kui paljundusmaterjal kuulub Majanduskoostöö ja Arengu Organisatsiooni (OECD) rahvusvaheliseks kaubanduseks ettenähtud metsapaljundusmaterjali kontrollimise kavas määratletud kategooriasse "tunnustatud paljundusmaterjal" või mõnda muusse kõnealuses kavas määratletud kategooriasse.
2. Kui lõikes 1 osutatud OECD kava paljundusmaterjali päritolukohas ei kasutata, võetakse vastu muud ametlikud tõendid.
3. Kui ametlikke tõendeid ei ole võimalik esitada, võivad liikmesriigid tunnustada mitteametlikke tõendeid.
Artikkel 3
Liikmesriikidel lubatakse kiita käesoleva otsuse II lisas sätestatud tingimustel oma territooriumil heaks sellise seemne turustamine, mis ei vasta direktiivi 71/161/EMÜ I lisas sätestatud eripuhtuse nõuetele tingimusel, et direktiivi 66/404/EMÜ artikli 9 kohaselt nõutud dokument sisaldab järgmist märget:
"Seeme ei vasta eripuhutust käsitlevatele standarditele".
Artikkel 4
Liikmesriikidel lubatakse kiita käesoleva otsuse II lisas sätestatud tingimustel oma territooriumil heaks sellise paljundusmaterjali turustamine, mis ei vasta ei direktiivis 66/404/EMÜ sätestatud päritolunõuetele ega direktiivi 71/161/EMÜ I lisas sätestatud eripuhtuse nõuetele, kui:
- seemnete päritolukoha ja kogumiskõrguse kohta esitatakse artiklis 2 nimetatud tõend ja
- direktiivi 66/404/EMÜ artikli 9 kohaselt nõutav dokument sisaldab järgmist märget:
"Seeme ei vasta eripuhutust käsitlevatele standarditele".
Artikkel 5
Teistel kui taotluse esitanud liikmesriikidel lubatakse kiita käesoleva otsuse I, II ja III lisas sätestatud tingimustel ja taotluse esitanud liimesriikide märgitud eesmärkidel oma territooriumil heaks käesoleva otsuse alusel lubatud seemnete või taimede turustamine.
Artikkel 6
Artikli 1 lõikes 1 ning artiklites 3 ja 4 sätestatud luba kaotab metsapaljundusmaterjali esmase ühenduse turule viimise osas kehtivuse 30. novembril 1997. Selline luba kaotab järgnevate ühenduse turule viimiste osas kehtivuse 31. detsembril 1998.
Artikkel 7
Võttes arvesse artiklis 6 osutatud metsapaljundusmaterjali esmast turuleviimist, teavitavad liikmesriigid koheselt komisjoni ja teisi liikmesriike käesoleva otsuse kohaselt nende territooriumil turustamiseks heaks kiidetud leebematele nõuetele vastava materjali kogustest.
Artikkel 8
Käesolev otsus on adresseeritud liikmesriikidele.
Brüssel, 11. november 1996

Labels: 3
15
6